Република Србија

Општина Ивањица

Комисија за избор пројеката у култури у 2021.години из области делатност заштите у области нематеријалног културног наслеђа

01 број 400-10/2021

08.03. 2021. године

Ивањица

 На основу члана 76. Закона о култури ("Службени гласник Републике Србије", број 72/09, 13/16, 30/16- испр и 6/20) члана 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17) по расписаном Јавном конкурсу за финансирање и суфинансирање пројеката у култури из буџета општине Ивањица у 2021. години 01 број 400-10/21 од 15.01.2021. године, Комисија за избор пројеката у култури у 2021. години из области делатност заштите у области нематеријалног културног наслеђа, на седници одржаној дана 08. 03. 2021. године донела је

**ОДЛУКУ**

**о избору пројеката у култури у 2021.години**

**из области делатност заштите у области нематеријалног културног наслеђа**

Члан 1.

 Не одобрава се пројекат у култури из области: делатност заштите у области нематеријалног културног наслеђа.

1. Пројекат **«Стари надгробни споменици и крајпуташи – «Драгачевски епитафи 2021»,** подносилац пројекта **Удружење «Наслеђе»,** Горњи Милановац

 Комисија је констатовала да је документација подносиоца пријаве потпуна.

 Комисија је сагласна да је пројекат одговорио делимично на Критеријуме за избор пројеката, а у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17).

Постоји усклађеност пројекта са општим интересом у култури и циљевима и приоритетима конкурса (предложени пројекат задовољава овај критеријум). Изражен је квалитет и садржајна иновативност пројекта (предложени пројекат делимично задовољава овај критеријум). Изражени капацитети потребни за реализацију пројекта и то: стручни, односно уметнички капацитети и неопходни ресурси (предложени пројекат задовољава овај критеријум). Финансијски план је разрађен, усклађен са планом активности пројекта и укључено је више извора финансирања (предложени проејктни предлог нема усклађеност пројектних активности са финансијским планом, наиме у пројектном предлогу стоји: «чланови удружења у раду на пројекту користе сопствена возила, компјутере и фото опрему» ). Изражен је степен утицаја пројекта на квалитет културног живота заједнице (предложени пројекат у недовољној мери задовољава овај критеријум).

Комисија је става да се реализацијом пројекта **«Стари надгробни споменици и крајпуташи – Драгачевски епитафи 2021»** не би остварио утицај на квалитет културног живота у општини Ивањица. Циљне групе нису јасно идентификоване, односно пројекат је уопштен и само делом обухвата реализацију на територији општине Ивањица. Буџет пројекта, односно средства која се потражују од Општине нису у складу са тачком 2.7 Пријаве на конкурс. Захтева се суфинансирање трошкова који нису везани само за овај пројекат, односно његову реализацију на територији општине Ивањица, чиме је економичност и одрживост пројекта неизвесна. Из наведених разлога Комисија сматра да пројекат не може бити подржан средствима из буџета општине Ивањица

 Члан 2.

Предлаже се Председнику општине доношење Решења о додели средстава за изабране пројекте из члана 1. ове Одлуке.

Члан 3.

Ова Одлука ступа на снагу даном доношења.

Члан 4.

Ова Одлука се објављује на интернет страници општине Ивањица.

**О б р а з л о ж е њ е**

На основу члана 76. Закона о култури ("Службени гласник Републике Србије", број 72/09, 13/16, 30/16- испр и 6/20) председник општине Ивањица расписао је Јавни конкурс за финансирање и суфинансирање пројеката у култури из буџета општине Ивањица у 2021. години, 01 број 400-10/21 од 15.01.2021. године, који је објављен 15.01.2021. године на званичној интернет страни општине Ивањица [www.ivanjica.gov.rs](http://www.ivanjica.gov.rs) и у дневном листу „Објектив“.

Јавни конкурс је био отворен 30 дана од дана објављивања на званичној интернет страни општине Ивањица и у дневном листу „Објектив“. На Јавни конкурс је пристигло 1 пријава из области делатност заштите у области нематеријалног културног наслеђа.

Сагласно члану 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, брoj, 105/16 и 112/17), Председник општине Ивањица је решењем, 01 број 400-10/21 од 01.03.2021. године образовао Комисију за избор пројеката у култури у области делатност заштите у области нематеријалног културног наслеђа у 2021. години.

 Комисија је на својој седници одржаној дана 08.03.2021. године проверила правовременост, комплетираност пристиглих пријава–предлога увидом у приспелу документацију, извршила је оцену и избор пројекта у култури у области нематеријалног културног наслеђа поднетих поводом расписаног Јавног конкурса у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе и Јавним конкурсом за финансирање и суфинансирање пројеката у култури из буџета општине Ивањица у 2021. години. Укупно је пристигла 1 пријава. Није било неблаговремених пријава. Пројекат који је испуњавао формалне услове био је оцењен од стране сваког члана Комисије, на основу критеријума прописаних чланом 3. Уредбе, при чему је за пројекат Комисија сачинила писано образложење у коме су наведени разлози за неприхватање пројекта.

 Имајући у виду наведено, одлучено је као у диспозитиву одлуке.

.

 **Председник комисије**

 **Аурора Пивљаковић**